《暮春同吴门沈归愚登蒜山憩清宁道院三首 其一》
宋代·余京

老去攀跻兴尚存，蹒跚陪客蹑云根。天晴烟树分瓜步，春涨波涛拓海门。

野马絪缦频过眼，沙虫变灭几招魂。乱藤荒草山前路，铁骑曾经十万屯。

作者简介：余京，会稽（今浙江绍兴）人。仁宗嘉祐二年（一○五七）进士（《宝庆会稽续志》卷六）。历任淄、青、并、岚等州地方官（《栾城集》卷八《送余京同年兄通判岚州》）。